ÐE WOWƆEA?
Agbagblaʋui Ƒe Nusese Wɔnuku La
AGBAGBLAƲUI tea ŋu sea gbeɖiɖi sesẽtɔ kekeake eye wòfo xexea me nu gbagbe siwo katã wonya la ta sãsãsã le go sia me. Gake efe towo fe wɔwɔme le bɔbɔe eye ɖe sia ɖe fe lolome le abe abui fe ta ene.
Bu nya siawo ŋu kpɔ: Ƒe geɖewoe nye esia wonɔ nu srɔ̃m tso agbagblaʋui fe nusese ŋu. Nyitsɔ laa la, dzɔdzɔmeŋutinunyala siwo le Strathclyde Yunivɛsiti si le Scotland (Écosse) tsɔ gbeɖiɖi sesẽ vovovowo do agbagblaʋui fe nusese kpɔ. Wodzidzea ale si totiawo nɔa fofom eye woléa tokawo fe dɔwɔwɔ ɖi. Ne wofo gbeɖiɖi siwo de dzi bobobo kilohertz 300 ɖe to me na agbagblaʋuia hã la, efe towo tea ŋu senɛ. Gake agutɔ ya tea ŋu sea gbeɖiɖi si fe sesẽme nye kilohertz 212 ko, fumeha siwo sea nu tea ŋu sea gbeɖiɖi si nu sẽ kilohertz 160 eye amegbetɔwo tea ŋu sea gbeɖiɖi si fe sesẽme wu kilohertz 20 ko.
Numekulawo ɖoe be yewoazã ŋutete si le agbagblaʋui si wòtea ŋu sea gbeɖiɖi si nu sẽ nenema gbegbe la atsɔ awɔ aɖaŋunu yeyewo. Aleke woawɔe? Mɔ̃ɖaŋunyala James Windmill si wɔa dɔ le Strathclyde Yunivɛsiti gblɔ be: “Akpe ɖe mía ŋu míawɔ nufomɔ̃ siwo de ŋgɔ wu hele sue wu. Woate ŋu azã wo na aɖaŋunu geɖewo abe asitelefonwo kple nusemɔ̃ siwo ame siwo mesea nu nyuie o zãna ene.”
Nu kae nèsusu? Ðe agbagblaʋui fe nusese wɔnuku la dzɔ le eɖokui sia? Alo Wɔla lae wɔea?
ewe_Latn ewe_Latn ewe_Latn ewe_Latn ewe_Latn ewe_Latn